
Број: 073-10-2098/2026-08						Датум: 31. 7. 2026. године 

П Р Е Г Л Е Д
активности Службе Повереника за информације од јавног значаја
и заштиту података о личности у јулу 2026. године 

I.  Статистика предмета   

У јулу 2026. године, Служба Повереника је примила укупно 1354 предметa и то:    

1. 987 предмета у вези са приступом информацијама,
1. 219 предмета у вези са заштитом података о личности, 
1. 31 предмет који се односе на процесуирање прекршаја у обе области деловања Повереника,
1. 117 предмета који су се односили на обe области деловања и рад Службе Повереника.

Број решених предмета током овог месеца је укупно 1221 (807 - приступ информацијама,  293 - заштита података, 31 - процесуирање прекршаја, 90 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1425 контаката ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решено је 360 жалби, од чега је 18 жалбо изјављене на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 11 мишљења о примени Закона о слободном приступу информацијама од јавног значаја,
· 192 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 16 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада, 
· 220 одговора Управном суду поводом управног спора,
· Одговорено је на 5 представки,
· 3 предлога за управно извршење у ком је поступак обустављен. 
 
Од укупно решених 360 жалби, 202 жалбе су биле неосноване или са формалним недостацима, па су по њима донете следеће одлуке:

· 34 решења о одбијању жалби као неоснованих,
· 92 жалбе су одбијене ради заштите јавног интереса и заштите права других
· 76 жалби је одбачено из формалних разлога.

Преосталих 158 жалби које су биле основана, Повереник је решио на следећи начин:
 
· у 6 предмета наложено је органу власти да омогући приступ траженој информацији, 
· у 6 предмета поништено је решење органа власти и наложено органу власти да омогући приступ траженој информацији, 
· у 40 предмета наложено је поступање по захтеву, 
· у 6 предмета је поништена одлука органа власти и предмет враћен на поновни поступак, 
· у 45 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 54 предмета обустављено је даље вођење поступка, јер су жалиоци одустали од жалби,
· у 1 случају су усвојени трошкови поступка.

Б. Област заштите података о личности

1. Дато je 38 мишљења у вези са заштитом података о личности;
1. Решена је 21 притужба због повреде права, на следећи начин: 10 решења којима се налаже руковаоцима да поступе по захтеву, 9 решења којим се притужба одбија као неоснована, 1 решење о обустави поступка због накнадног поступања руковаоца и 1 решење о одбачају притужбе;
1. Окончан је 101 инспекцијски надзор над спровођењем и извршавањем Закона о заштити података о личности. У оквиру инспекцијског надзора Повереник је донео 7 корективих мера којима је изрекао руковаоцима 6 мера опомене и 1 меру усклађивања радњи обраде, 67 обавештења о предстојећем инспекцијском надзору и 23 одговора подносиоцима представки поводом којих је покренут инспекцијски надзор;
1. Одговорено је на 90 представки у вези са заштитом података о личности;
1. Дато је 6 одговора на тужбе поднете Управном суду;
1. Обрађено је 29 евиденције о лицима за заштиту података о личности;
1. 1 страно привредно друштво обавестило је Повереника о именовању представника у складу са ЗЗПЛ; 
1. 7 обавештења Поверенику о повреди података о личности.

В. Предмети који се односе на процесуирање прекршаја 

· поднето је 7 захтева за покретање прекршајног поступка, 6 због кршења одредби ЗСПИЈЗ, 1 због кршења одредби ЗЗПЛ, у 3 није било прекршаја,
· издато је 12 прекршајних налога због кршења одредби ЗСПИЈЗ, у 4 предмета је наступила застара; 
· дато је 5 обавештења. 

Г. Предмети који се односе на обе области деловања и рад Службе Повереника

· 9 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 15 захтева за информацијама од Повереника, 
· поступано је по 23 захтева у вези са информацијама о предмету,
· 11 предмета из области домаће и међународне сарадње, 
· Дато је 1 саопштење за јавност,
· 14 извештаја,
· 10 остало,
· Дата су 4 мишљења на нацрте закона и др. опште акте,
· Обрађен је 1 предмет који се односио на обуке које држи Повереник,
· 2 у области европских интеграција.

II. Друге активности и догађаји 

[bookmark: _Hlk173402176]Повереник

· Дана 2. јула 2026. године Повереник Милан Мариновић присуствовао је пријему поводом обележавања Дана независности Сједињених Америчких Држава и 250. годишњице потписивања Декларације независности, у креативном хабу „Ложионица“. Догађају је присуствовало више хиљада званица, укључујући државне званичнике, патријарха Порфирија, дипломатски кор и личности из културног и јавног живота;
· Повереник Милан Мариновић и заменица Повереника Сања Унковић били су дана 8. јула 2026. године домаћини састанка иницијативе Privacy4Balkans, која окупља органе надлежне за заштиту података о личности Босне и Херцеговине, Црне Горе, Србије и Северне Македоније. На састанку су разматрани даљи заједнички напори на унапређењу права на заштиту података о личности у региону, посебно у контексту свеобухватне обраде података од стране вештачке интелигенције;
· Повереник Милан Мариновић присуствовао је 14. јула 2026. године свечаном пријему у вртовима француске амбасаде у Београду, поводом националног празника Републике Француске (Дан пада Бастиље). Домаћини догађаја били су амбасадор Пјер Кошар и његова супруга, а догађај су својим присуством увеличали премијерка Ана Брнабић, представници верских заједница, културног и јавног живота, као и чланови француске заједнице;
· Дана 16. јула 2026. године Повереник Милан Мариновић присуствовао је традиционалном свечаном пријему поводом Националног дана Краљевине Белгије, чији је домаћин био амбасадор Фредерик Девелтер. Догађају су присуствовали високи званичници Владе Србије, представници дипломатског кора и пословне заједнице.

Конференције/догађаји

· Дана 24.7.2026. године у Привредној комори Србије одржана је конференција „Извештај о раду Повереника за информације од јавног значаја и заштиту података о личности у време мандата Милана Мариновића (26.7.2019-26.7.2026. године“

Међународна сарадња

· Дана 2.7.2026. године представница Повереника је испратила  вебинар Канцеларије УН за дроге и криминал (UNODC) на тему разматрања примене Статистичког оквира UNODC-а за мерење корупције  који је намењен пружању подршке државама уговорницима Конвенције УН против корупције (UNCAC) у њиховим напорима да сузбију и спрече корупцију
· Дана 7.7. 2026. године представница Повереника је испратила 122. пленарну седницу Европског одбора за заштиту података (EDPB) 
· Дана 7.7.2026. године представница Повереника учествовала на састанку путем видео конференције Радне групе Глобалне скупштине приватности (GPA) за глобалне оквире и стандарде (GFSWG) путем видео конференције. На састанку је  представљен Глобални форум за прекогранична правила о заштити података о личности (Global CBPR Forum) и резултати истраживања GPA и OECD спроведеног током 2026. године у циљу јачања заједничког утицаја органа за заштиту података и приватности (DPA) у глобалним расправама о јавним политикама.
· Дана 15.7.2026. године на позив Министарства за људска и мањинска права и друштвени дијалог именовани представници Повереника за чланове Радне групе за израду Предлога акционог плана за период 2027-2030 године за спровођење Стратегије за стварање подстицајног окружења за развој цивилног друштва за период од 2022-2030. године
· Дана 21.7.2026. године Министарству пољопривреде, шумарства и водопривреде достављено је мишљење на Предлог стратегије пољопривреде и руралног развоја Србије за период 2026-2034. године.


Европске интеграције

· Дана 1.7.2026. године  Министарству правде је достављен прилог за извештај о спровођењу Националног програма за  усвајање правних тековина Европске уније (НПАА) у II кварталу 2026. 
· Дана 15.7.2026. године Министарству правде је достављен шестомесечни извештај о испуњености прелазних мерила за Поглавље 23 који се односи на примену Закона о слободном приступу информацијама од јавног значаја за период 1.1-30.6.2026. године. 

[bookmark: _Hlk173402155]Законодавне активности

· [bookmark: _Hlk202271302]Министарству здравља дато је мишљење на Нацрт закона о здравственој документацији и евиденцијама 
· Републичком заводу за статистику дато је мишљење на предлог Уредбе о класификацији делатности 
· Министарству просвете дато је мишљење на предлог Закључка о спровођењу јавне распарве о Нацрту закона о изменама и допунама Закона о основама система образовања и васпитања
· Министарству правде дато је мишљење на Радну верзију нацрта закона о заштити података о личности.

Обуке

· 2-3.7.2026. ЗЗПЛ обука за локалне Омбудсмане у организацији „Сталне конференције градова и општина“ (20 лица),
· 8.7.2026. ЗЗПЛ обукa у Унији послодаваца Србије.

